**Budapest Főváros II. Kerületi Önkormányzat Képviselő-testületének /2022. ( . .) önkormányzati rendelete**

**az Önkormányzat 2021. évi költségvetésének végrehajtásáról**

A Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában, valamint az államháztartásról szóló 2011. évi CXCV. törvény 91. §-ában meghatározott feladatkörében eljárva a Budapest Főváros II. Kerületi Önkormányzat 2021. évi költségvetési zárszámadásáról a következőket rendeli el:

**1. §**

(1) A Képviselő-testület a Budapest Főváros II. Kerületi Önkormányzat 2021. évi 9/2021. (II. 23.) önkormányzati rendelet végrehajtását a betét lekötés okozta halmozódás nélkül
27 966 968 E Ft bevételi,
20 955 536 E Ft kiadási
főösszeggel hagyja jóvá.

(2) Az (1) bekezdés szerinti főösszegeken belül a működési és felhalmozási célú kiadásokat és bevételeket mérlegszerűen a melléklet 1. számú táblája tartalmazza.

(3) Az (1) bekezdés szerinti kiadási főösszeg előirányzat csoportonkénti teljesítési összegeit a melléklet 2. számú tábla 5. oszlopa tartalmazza.

(4) Az (1) bekezdés szerinti bevételi főösszeg előirányzat csoportonkénti teljesítési összegeit a melléklet 3. számú tábla 5. oszlopa tartalmazza.

**2. §**

(1) A Képviselő-testület a Budapest Főváros II. Kerületi Önkormányzat 2021. évi maradványát 7 011 432 E Ft összegben hagyja jóvá.

(2) Az (1) bekezdés szerinti maradványt a melléklet 17. számú tábla 1. oldala, valamint intézményenkénti részletezésben a melléklet 17. számú tábla 2. oldala tartalmazza.

**3. §**

(1) A Budapest Főváros II. Kerületi Önkormányzat „Önkormányzat feladatai” a Polgármesteri Hivatal, a gazdasági szervezettel nem rendelkező intézmények összesített, és az Egészségügyi Szolgálat 2021. évi kiadási előirányzatainak teljesítését a melléklet 4. számú tábla tartalmazza.

(2) A Budapest Főváros II. Kerületi Önkormányzat „Önkormányzat feladatai”, a Polgármesteri Hivatal, a gazdasági szervezettel nem rendelkező intézmények összesített, és az Egészségügyi Szolgálat 2021. évi bevételi előirányzatainak teljesítését a melléklet 5. számú tábla tartalmazza.

(3) A Budapest Főváros II. Kerületi Önkormányzat irányítása alá tartozó, gazdasági szervezettel nem rendelkező költségvetési szervei 2021. évi kiadási, és létszám előirányzatainak teljesítését a melléklet 6. számú tábla tartalmazza.

(4) A Budapest Főváros II. Kerületi Önkormányzat irányítása alá tartozó, gazdasági szervezettel nem rendelkező költségvetési szervei 2021. évi bevételi előirányzatainak teljesítését a melléklet 7. számú tábla tartalmazza.

(5) Budapest Főváros II. Kerületi Önkormányzat irányítása alá tartozó gazdasági szervezettel nem rendelkező költségvetési szervek 2021. évi céljellegű kiadási előirányzatainak teljesítését a melléklet 8. számú tábla tartalmazza.

(6) A Budapest Főváros II. Kerületi Önkormányzat 2021. évi költségvetésében az “Önkormányzat feladatai” címen belül megtervezett támogatásértékű működési kiadások és működési célú pénzeszközátadások teljesítését a melléklet 9. számú, átvételeinek teljesítését a 10. számú tábla tartalmazza.

(7) A Budapest Főváros II. Kerületi Önkormányzat 2021. évi költségvetésében az “Önkormányzat feladatai” támogatásértékű felhalmozási kiadások és felhalmozási célú pénzeszközátadások teljesítését a melléklet 11. számú tábla, átvételeinek teljesítését a 12. számú tábla tartalmazza.

(8) A Budapest Főváros II. Kerületi Önkormányzat 2021. évi költségvetésében az “Önkormányzat feladatai” címen belül megtervezett kölcsön nyújtások és visszatérülések teljesítését a melléklet 13. számú tábla tartalmazza.

(9) A Budapest Főváros II. Kerületi Önkormányzat 2021. évi felújítási előirányzatainak teljesítését a melléklet 14. számú tábla tartalmazza.

(10) A Budapest Főváros II. Kerületi Önkormányzat 2021. évi beruházási előirányzatainak teljesítését a melléklet 15. számú tábla tartalmazza.

**4. §**

A Budapest Főváros II. Kerületi Önkormányzat 2021. évi tartalék előirányzatának maradványait a melléklet 16. számú tábla tartalmazza.

**5. §**

A Polgármester tájékoztatásul az Önkormányzat zárszámadási rendelete előterjesztésének kötelező mellékleteként az alábbi mérlegeket és kimutatásokat mutatja be.

*a)* a Budapest Főváros II. Kerületi Önkormányzat összevont mérlegét tényleges adatok alapján,

*b)* a Budapest Főváros II. Kerületi Önkormányzat vagyonkimutatását,

*c)* a többéves kihatással járó döntések számszerűsítését évenkénti bontásban, valamint összesítve,

*d)* a közvetett támogatásokat (az adóelengedést, az adómentességet) jogcímenként, a támogatás összege szerinti bontásban,

*e)* a Budapest Főváros II. Kerületi Önkormányzat tulajdonában álló gazdálkodó szervezetekben lévő részesedések alakulását,

*f)* az Európai Uniós támogatással megvalósuló programok, projektek alakulását,

*g)* a Budapest Főváros II. Kerületi Önkormányzat saját bevételeinek és az adósságot keletkeztető ügyletekből eredő fizetési kötelezettségek költségvetési évet követő 3 évre várható összegét,

*h)* a Budapest Főváros II. Kerületi Önkormányzat pénzkészlet változását.

**6. §**

Az önkormányzat 2021. évi költségvetése végrehajtásáról szóló részletes adatokat jelen rendelet 1. mellékletében található táblák tartalmazzák.

**7. §**

Ez a rendelet a kihirdetés napján 18 órakor lép hatályba.

|  |  |
| --- | --- |
| **Őrsi Gergely****polgármester** | **dr. Szalai Tibor****jegyző** |

*1. melléklet*

**Táblák**

Általános indokolás

A törvényi előírásoknak megfelelően a rendelet – a jóváhagyott költségvetés szerkezetében – tartalmazza a Budapest Főváros II. Kerületi Önkormányzat 2021. évi költségvetésének végrehajtási adatait.

Részletes indokolás

**Az 1. §-hoz**

Az 2021. évi költségvetés bevételi és kiadási teljesítésének főösszegét tartalmazza.

**A 2. §-hoz**

A 2021. évi maradvány összegét tartalmazza.

**A 3. §-hoz és a 4. §-hoz**

A 2021. évi költségvetés bevételi és kiadási teljesítésének adatait tartalmazza előirányzat csoportonkénti – feladatonkénti módosított bevételi és kiadási előirányzatainak főösszegét tartalmazza.

**Az 5. §-hoz**

Az előterjesztéssel egyidejűleg a Képviselő-testületnek benyújtott tájékoztató mérlegeket és kimutatásokat sorolja fel.

**A 6. §-hoz**

A részletes adatokat tartalmazó 1. melléklet tábláira történő utalást tartalmazza.

**A 7. §-hoz**

A hatályba lépésről rendelkezik.